فازڵ نیزامەدین

فازڵ نیزامەدین :(١٩٣٠-٢٠٠٤) نووسەر و فەرھەنگنووس و چالاكی سیاسی 

 سەرەتای ژیان و خوێندنی 
فازڵ کوڕی نیزامەدین کوڕی جەلالە، یەک دوو مانگ بەر لە ٦/٩/١٩٣٠ لە گەڕەکی (سەرشەقام)ی شاری سلێمانی ھاتووەتە دنیاوە. کە خراوەتە قوتابخانەی سەرەتایی، ھەم بچووکترین قوتابی و ھەم بەھرەی ئەدەبیی ھەبووە و شیعری خوێندووەتەوە، لەوانە (ئەستێرەگەشە)، بۆیە ناوی (ئەستێرەگەشە)ی بەسەردا بڕاوە. تا قۆناغی ناوەندیی خوێندنی لە سلێمانی و ئامادەییی کشتوکاڵی لە بەغدا تەواوکردووە. ئەمجا بە فەرمانبەر دامەزراوە لە وەزارەتی کشتوکاڵ و تاسەر لە دائیرەی کشتوکاڵی بەکرەجۆ وەزیفەی دیوە.گۆڤاری گەلاوێژ (بەرگی یازدەهەم / بەشی یەكەم ) ژیاننامە و پێڕست ، ئامادەكردنی ( سدیق ساڵح ، ڕەفیق ساڵح ، عبدوڵڵا زەنگەنە ) لە بڵاوكراوەكانی بنكەی ژین بۆ بووژاندنەوەی كەلەپووری و بەڵگەنامەیی و ڕۆژنامەوانیی كوردی .ل8155چوار لاپەڕەی ژیاننامەکەی، ئامادەکراوی بەڕێز "کامیل ژیر"ی برای.

 فەرھەنگ 
لە ساڵی ١٩٥٠ بەدواوە دەستی داوەتە فەرھەنگنووسی.

 زیندانی كردنی 
١٩٥١ ماوەی سێ مانگ خراوەتە زیندان. ١٩٦٣ ماوەیەک زیندانی بووە سەربازێک برینداری کردووە و پتر لە ساڵێکیش لەبەر ھۆی سیاسی لە وەزیفە دەرکراوە. چەند جارێکیش دوورخراوەتەوە بۆ شارۆچکە دوورەکان. 

 كۆچی دوایی 
١٧/٧/٢٠٠٤ ئوتومبیل لێی داوە و گیانی لەدەست داوە.

 ژیانی هاوسەرگیریی 
کوڕێک "شەماڵ" و دوو کچ (شیرین و نەدا)ی لە پاش بەجێماوە.

 بەرهەمەكانی 
فازڵ، نووسینی لە "گەلاوێژ" و "دەنگی گێتیی تازە"دا بڵاوبووەتەوە.

ئەم بەرھەمە لەچاپدراوانەیشی ھەن: 

 فەرھەنگی کوردی- عەرەبیی ئەستێرەگەشە، چاپخانەی الاجیال- بەغدا، ١٩٧٣ (چەند جارێک لە چاپ دراوەتەوە)
 فەرھەنگی عەرەبی- کوردیی شیرین
 فەرھەنگی عەرەبی- کوردیی شیرینی نوێ 
 کەشکۆڵەکەی ئەستێرەگەشە (کۆمەڵێ بەرھەمی وێژەیی جۆراوجۆرە)، سلێمانی، ٢٠١٣

 سەرچاوەکان